Virallinen lehti nro C 249 , 25/09/1995 s. 0141



B4-0988, 1000, 1001, 1046 ja 1049/95 Päätöslauselma Euroopan unionin ja Marokon välisestä kalastussopimuksesta Euroopan parlamentti, joka A. ottaa huomioon, että uutta kalastussopimusta koskevat neuvottelut Euroopan unionin ja Marokon välillä ovat jatkuneet useita kuukausia, B. ottaa huomioon, että osapuolet ovat toistaiseksi epäonnistuneet sellaisen kompromissin löytämisessä, joka mahdollistaisi neuvottelujen päättymisen lähitulevaisuudessa, C. ottaa huomioon komission neuvotteluvaltuuksiensa täyttämiseksi tähän mennessä toteuttamat pyrkimykset hetkellä, jona yhteisö on tehnyt myönnytyksiä, muun muassa vuoden lyhennyksen edelliseen sopimukseen, vaikka Marokko ei ole kunnioittanut sitoumustaan nopeuttaa neuvotteluja, jotta uusi kalastussopimus saataisiin valmiiksi mahdollisimman pikaisesti, D. ottaa huomioon, että Euroopan unioni haluaa edistää kunnollisen sopimuksen aikaansaamista, joka tyydyttää sen halua vahvistaa uutta assosiointipolitiikkaansa Marokon kanssa, ja katsoo, että kalastussopimusta olisi tarkasteltava yhteydessä Euroopan unionin yleisiin suhteisiin Marokon kanssa, E. katsoo, että Cannesin Eurooppa-neuvostossa saavutetut sopimukset rahoituksen lisäämisestä kolmansille Välimeren alueen maille tarjoavat lupaavia mahdollisuuksia tehtävien sopimusten parantamiseksi, F. ottaa huomioon, että sopimuksella on suuri merkitys yhteisön kalastuslaivastolle sekä kyseisten kalastusalusten, erityisesti espanjalaisten ja portugalilaisten alusten, suuren määrän että alan työllisyystason vuoksi, G. katsoo, että sopimus on erittäin tärkeä sosio-ekonomiselta kannalta, sillä 8 000 kalastajan lisäksi 20 000 muuta ihmistä työskentelee jalostusteollisuudessa (joka on suoraan riippuvainen kalastustoiminnasta) alueilla, jotka ovat erittäin riippuvaisia kalastusalasta, H. ottaa huomioon, että Marokon peruslähtökohtana ovat vähennykset kalastusoikeuksiin erityisesti pääjalkaisten ja pohjoisten troolari- ja pitkäsiimalaivastojen kohdalla, pesäverkkojen käytön kielto kummeliturskan pyydystämisessä, koko äyriäis- ja pääjalkaissaaliin sekä osan pitkäsiima-alusten saaliista pakollinen purkaminen Marokon satamiin, 35 % korotus miehistön jäseniksi otettavien marokkolaisten merimiesten määrässä sekä lisenssimaksujen kaksinkertaistaminen, I. ottaa huomioon, että yhteisön kalastuslaivaston lisäksi myös muut maat toimivat kyseisillä kalastusalueilla, millä on huomattavia vaikutuksia Välimeren kalavaroihin, J. katsoo parlamentin toistuvasti ilmaiseman kannan mukaisesti, että kalastussopimuksen on muodostettava perusta kalavarojen järkiperäiselle hallinnolle ja kalavarojen ympäristön vakaudelle, että sopimuksessa on oltava määräyksiä tutkimuksen ja kalanviljelyn kehittämisestä, ja että sopimuksen on luomalla mahdollisuuksia erilaisille yhteishankkeille edistettävä pienimuotoisen toiminnan ja tuotannon kehittämistä riippumatta siitä, muodostavatko nämä alan olennaisen vai täydentävän osan, K. katsoo lisäksi, että Välimeren alueita, joita sopimus tulee koskemaan, on tarkasteltava myös tulevaisuudessa laadittavan Välimeren kalataloutta koskevan erityispolitiikan kannalta, L. katsoo, että EU:n suhteet Marokkoon ulottuvat huomattavasti kalastusta laajemmalle, mistä ovat osoituksena yhteistyösopimus ja tuleva assosiointisopimus sekä viimeaikainen rahoitusyhteistyösopimus Välimeren alueen kanssa, jonka perusteella myönnetään 4,685 miljardin ecun kokonaissumma viisivuotiskaudelle 1995 - 1999; ja katsoo siksi, että nämä suhteet muodostavat kokonaisuuden, jota on tarkasteltava sellaisena, Euroopan parlamentti, joka 1. On erittäin huolestunut neuvottelujen jumiutumisesta marokkolaisten myöntymättömyyden seurauksena ja on siksi huolestunut myös yhteisön kalastuslaivastosta, jonka on täytynyt pysyä satamassa yli kaksi kuukautta; 2. Pitää tarpeellisena saada aikaan luottamus Marokon kanssa ja että Marokon on omaksuttava joustavampi asenne sellaisin edellytyksin, jotka EU ja sen laivastot pystyvät hyväksymään; 3. Pyytää asettamaan neljän kuukauden enimmäismääräajan, jonka sisällä on etsittävä asiaan pysyvä ratkaisu joko uuden kalastussopimuksen tekemisen kautta tai komission laatiman hätäohjelman kautta, jotta saadaan apua kyseisen alan uudelleenjärjestelyyn; 4. Pyytää komissiota harkitsemaan, voisiko se toteuttaa erityisiä rakenteellisia, sosiaalisia ja taloudellisia tukitoimenpiteitä, joissa otetaan huomioon kalastajien vaikea tilanne; 5. Kehottaa puhemiestään välittämään tämän päätöslauselman komissiolle ja neuvostolle.